**Информация съгласно разпоредбата на чл. 154 от ЗППЦК и чл. 36, ал. 1 от Наредба 13 от 22.12.2003 г*.*, относно отправено търгово предложение по чл. 149, ал. 1 и ал. 6 от ЗППЦК**

**от мажоритарния собственик „ДНС ИНВЕСТ“ АД**

**за закупуване на акциите на останалите акционери**

**на** **„Родина Кепитъл“ АД**

***На проведеното на 12.01.2023 г. заседание на Комисията за финансов надзор (КФН) взе решение с Протокол №3 от същата дата да не издава окончателна забрана за публикуване на регистрираното от „ДНС ИНВЕСТ“ АД търгово предложение, изпълняващо задължение чл. 149, ал. 1 и ал. 6 от ЗППЦК, за закупуване на акциите на останалите акционери на „Родина Кепитъл“ АД , поради което, на основание чл. 153, ал. 1 и чл. 154 от ЗППЦК и чл. 36, ал. 1 от Наредба 13 от 22.12.2003 г. публикуваме настоящото съобщение за търговото предложение, неговите съществени условия и полученото становище от Съвета на директорите на „Родина Кепитъл“ АД.***

*Информация относно търговия предложител*

Търговият предложител, предложил да закупи акциите на останалите акционери, е „ДНС ИНВЕСТ“ АД, със седалище и адрес на управление: гр. София 1309, бул. "Тодор Александров" № 137, ет. 6, ЕИК 206704515.

„ДНС ИНВЕСТ“ АД се представлява от Деян Величков Борисов - изпълнителен директор.

*Информация относно предлаганата цена за акция*

„ДНС ИНВЕСТ“ АД предлага да закупи акциите на останалите акционери при цена от **7.65 лв. (седем лева и шестдесет и пет стотинки) за акция**.

*Информация относно броя на акциите с право на глас, които „ДНС ИНВЕСТ“ АД иска да придобие*

Търговият предложител притежава пряко 65 780 броя гласа в ОСА или 70.15 % от всичките 93 774 гласове в ОСА на „Родина Кепитъл“ АД и иска да придобие останалите 27 994 броя гласа представляващи 29.85 % от всичките гласове в ОСА на „Родина Кепитъл“ АД.

*Информация относно бъдещите намерения и стратегически планове на „ДНС ИНВЕСТ“ АД относно дружеството*

Бъдещата дейност на търговия предложител „ДНС ИНВЕСТ“ АД и „Родина Кепитъл“ АД няма да бъде засегната от търговото предложение.

Търговият предложител „ДНС ИНВЕСТ“ АД не възнамерява да поиска отписване на дружество „Родина Кепитъл“ АД от регистъра на КФН по чл. 30, ал. 1, т. 3 от ЗКФН.

Търговият предложител не възнамерява да извършва преобразуване или прекратяване на „Родина Кепитъл“ АД и/или на „ДНС ИНВЕСТ“ АД.

Към момента на търговото предложение търговият предложител не е взел решение за съществена промяна в капиталовата си структура или увеличение на своя капитал. Решение на търговия предложител относно бъдещо увеличение на капитала на „Родина Кепитъл“ АД, както и за размера, вида, сроковете и цената на потенциална емисия не е обсъждано и не е на дневен ред.

Търговият предложител „ДНС ИНВЕСТ“ АД не предвижда промяна в политиката за разпределяне на дивиденти на „Родина Кепитъл“ АД.

*Резюме на обосновката на предлаганата цена за акция*

Цената предложена от „ДНС ИНВЕСТ“ АД е **7.65 лв.** за акция.

Тя е същата като **справедливата цена за акция съгласно чл. 150, ал. 7 от ЗППЦК** от 7.65 лв. за акция, изчислена като най-високата измежду:

* Стойност на акция съгласно чл. 5, ал. 3 от Наредба № 41 – 6.86 лв. за акция;
* Средно претеглена цена на всички сделки през последните шест месеца, предхождащи датата на обосновката е 7.5472 лв. за акция;
* Най-висока заплатена цена от предложителя през последните 6 месеца – 7.65 лв. за акция.

Стойността на акция съгласно чл. 5, ал. 3 от Наредба № 41 от своя страна е изчислена с използване на трите приети методи за оценка: Метод на дисконтираните парични потоци, Метод на нетната стойност на активите (NAV) и Метод на пазарните множители.

Акциите на „Родина Кепитъл“ АД са регистрирани за търговия на Алтернативен пазар на БФБ (BaSE), с присвоен борсов код **RDNA**. Дружеството не отговаря на изискванията на § 1 от допълнителните разпоредби на Наредба № 41 и акциите на Дружеството не могат да бъдат дефинирани като активно търгуеми и оценка на базата на изтъргуваните акции също не е включена при определянето на справедливата цена за акция съгласно чл. 5, ал. 1 от Наредба № 41.

Резултатът от оценката по метода на дисконтираните парични потоци е цена от 8.04 лв., по метода на нетната стойност на активите е цена от 5.68 лв. за акция, метода на компании пазарни аналози не участва в определянето на цената. Оценки са претеглени с тегла съответно 50% — 50% — 0%, което води до изчислената стойност на акция съгласно чл. 5, ал. 3 от Наредба № 41 от 6.86 лв. за акция.

*Дата на обосновката и срок на валидност*

Обосновката е извършена към 31.10.2022 г. и е със срок на валидност крайния срок за приемане на търговото предложение. Срокът за приемане на търговото предложение, определен от търговия предложител е **13.02.2023 г.** , съобразен е с изискванията на чл. 150, ал. 12 от ЗППЦК и е определен на 28 дни от датата на публикуването на търговото предложение по реда на чл. 154, ал. 1 от ЗППЦК на специализираната финансова страница Инфосток (<http://www.infostock.bg/>).

Търговото предложение е достъпно за акционерите „Родина Кепитъл“ АД на интернет страниците на „Родина Кепитъл“ АД - <https://www.rodina91.com> и упълномощеният инвестиционен посредник „АБВ-Инвестиции“ ЕООД - <https://abvinvest.eu/> . Хартиен носител на търговото предложение и допълнителна информация за търговия предложител е на разположение на акционерите на „Родина Кепитъл“ АД на адреса на упълномощеният инвестиционен посредник „АБВ-Инвестиции“ ЕООД - Варна, бул. „Княз Борис I“ №7, ет. 2 всеки работен ден от 09:00 – 17:00 ч.

София 16.01.2023 г.

С уважение: **Деян Борисов**

(изпълнителен директор)